Mesaches

Mesaches ye una novela de Chusé Inazio Nabarro, publicata en 2012 por Gara d'Edizions en a suya colección Arto. Ficha de Mesaches en a pachina web d'o Centro del Libro de Aragón. A obra reconta tres anyadas, entre 1974 y 1977, d'a vida d'un zagal qui vive de conchunta con os companyers suyos en a Universidat Laboral de Cheste. En o libro, o protagonista pasa d'a nineza enta l'adolescencia en o bel meyo d'a transición politica espanyola, tenendo bien present o tema de l'amostranza.

Iste libro estió ganador d'o VII Premio de Novela Curta "Ziudá de Balbastro" (2012). Iste premio lo convoca cada dos anyos o concello d'a ciudat de Balbastro y tien una valor economica de 2.100 euros. O mesmo Chusé Inazio Nabarro ya ganó iste premio en 2006 por a suya obra Reloch de pocha  que ye estada traducida enta o francés, o castellano y o ruso. As dos novelas s'han publicau por Gara d’edizions. Por iste premio han pasau tamién atros destacaus nombres d'a literatura en aragonés como Toni Collada (El biache), Fernando Romanos (Alas de papel: Gernika 1937) u Ánchel Conte (Aguardando lo zierzo).

 L'autor 
Chusé Inazio Nabarro ye naixiu de Taust y ye licenciau en Filolochía Hispanica. Treballa de profesor d'Ensenyanza Segundaria, faina que compatibiliza con a presidencia d'o Consello d'a Fabla Aragonesa. Antimás d’os dos premios "Ziudá de Balbastro", ye estau ganador tamién d'o Premio Arnal Cavero que convoca o Gubierno d'Aragón y d'o Premio de Relatos "Luis del Val", que convoca o concello de Sallent de Galligo, y ha publicau arrienda libros, articlos u replegas de poesía.

 Vinclos externos 
  Ficha de Mesaches en a pachina web d'o Centro del Libro de Aragón.
  Chuse Inazio Nabarro presentó o suyo nuevo libro “Mesaches”, en Arredol.
  Una novela corta de largo alcance.

 Referencias 

Categoría:Libros de 2012
Categoría:Libros en aragonés
Categoría:Premio de Nobela Curta en Aragonés Ziudá de Balbastro
Categoría:Novelas